ବୌଦ୍ଧ : ରାଷ୍ଟ୍ରୀୟ ସ୍ୱୟଂ ସେବକ ସଂଘ ବୌଦ୍ଧ ନଗର ପକ୍ଷରୁ ସ୍ଥାନୀୟ ବୁଟୁପାଲିସ୍ଥିତ ବିବେକାନନ୍ଦ ପ୍ରଭାତ ଶାଖାରେ ସୂର୍ଯ୍ୟ ନମସ୍କାର ଯଜ୍ଞ ଅନୁଷ୍ଠିତ ହୋଇଯାଇଛି। ଶାଖାରେ ଉପସ୍ଥିତ ସମସ୍ତ ସ୍ୱୟଂ ସେବକ ମନ୍ତ୍ର ସହ ୧୦୮ ସୂର୍ଯ୍ୟ ନମସ୍କାର କରିଥିଲେ। ପୂର୍ବକ୍ଷେତ୍ର ଗ୍ରାମ ବିକାଶ ପ୍ରମୁଖ ଅଶୋକ କୁମାର ପାଢୀ ଏହି ଶାଖାରେ ଉପସ୍ଥିତ ହୋଇ ସୂର୍ଯ୍ୟ ନମସ୍କାରର ଆବଶ୍ୟକତା ଓ ମହତ୍ୱ ଉପସ୍ଥାପନା କରିଥିଲେ। ଓଡିଶା ପଶ୍ଚିମପ୍ରାନ୍ତ ଗ୍ରାମ ବିକାଶ ପ୍ରମୁଖ ଲକ୍ଷ୍ମଣ ନାୟକ କାର୍ଯ୍ୟକ୍ରମରେ ଯୋଗଦେଇଥିଲେ। ମୁଖ୍ୟ ଶିକ୍ଷକ ଦିଲ୍ଲିପ କୁମାର ସାହୁଙ୍କ ପ୍ରତ୍ୟକ୍ଷ ତତ୍ୱାବଧାନରେ ଓ କାର୍ଯ୍ୟବାହ ନିରଞ୍ଜନ ମେହେରଙ୍କ ନେତୃତ୍ୱରେ ଏହି କାର୍ଯ୍ୟକ୍ରମ ପରିଚାଳିତ ହୋଇଥିଲା। ସ୍ୱୟଂ ସେବକ ବିଜୟ କୁମାର ସାହୁ, ଶ୍ରଦ୍ଧାକର ସାହୁ, ପଦ୍ମ ଚରଣ ମେହେର, ଲୋକନାଥ ଶତପଥି, ଦେବାଶିଷ ପୁରୋହିତଙ୍କ ସମେତ ଅନେକ ସ୍ୱୟଂସେବକ ଏହି କାର୍ଯ୍ୟକ୍ରମରେ ଅଂଶଗ୍ରହଣ କରିଥିଲେ।
